પાસબુકમાં એન્ટ્રી કરાવી લેવી. એ પછી એક અરજી સાયબર સેલમાં આપવામાં આવે તો વધીને ર૪ કલાકમાં કેસનો ઉકેલ આવે છે. ઘણા મોટા લોકો પણ ચીટર ટોળકીના સાણસામાં આવી જાય છે પરંતુ પોતાની આબરુના ધજાગરા ન થાય તે માટે તે કોઈને કહેતા નથી અને ફરિયાદ કરવાનું ટાળે છે. ઘણા કેસમાં ઘરના જ ઘાતકી બને છે. એક કેસ એવો આવ્યો હતો કે એક ભાઈએ તેના જ નાના ભાઈને મોબાઈલમાં પેટીએમમાં એકાઉન્ટ ખોલાવી આપી વૉલેટમાં રૂ.૧૦૦૦ જમા કરાવવા પોતાનું ડેબિટ કાર્ડ અને પિન નંબર આપી દીધા. જેનો નાના ભાઈએ ગેરલાભ ઉઠાવી મોટાભાઈની જાણબહાર પોતાના માટે રૂ.૧૦ હજારની વસ્તુ મગાવી લીધી હતી. સાયબર ગુનેગારોનો તમે શિકાર ન બનો તે માટે તમારા કાર્ડનો પિન, સીવીસી નંબર અને ઓટીપી ગુપ્ત રાખવા. લોભામણી અને લાલચુ સ્કીમમાં ન આવો તેની પણ તકેદારી રાખવી.”